ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மெய்நிகர் நடைமுறைக்கான இந்தியாவின் முதல் கூட்டமைப்பை தொடங்கியது சென்னை ஐஐடி
‘இந்தியாவில் VR/AR/MR இன்ஜினியரிங் திட்டத்துக்கான கூட்டமைப்பு’  என்றழைக்கப்படும், மெய்நிகர் நடைமுறைக்கான நாட்டின் முதல் கூட்டமைப்பை சென்னை ஐஐடி தொடங்கியுள்ளது. கல்விநிறுவனங்கள், தொழிற்சாலைகள், தொடக்க நிறுவனங்கள் மற்றும் அரசு அமைப்புகள் ஆகியவற்றின் ஒரு குழுவாக, இந்த கூட்டமைப்பு சென்னை ஐஐடி-யால் ஒருங்கிணைக்கப்படுகிறது. மெய்நிகர் நடைமுறை, அதிகரிக்கப்பட்ட நடைமுறை , கலப்பு நடைமுறை  மற்றும் தொழில்நுட்ப பயன்பாடு ஆகியவற்றில் உறுப்பினர்கள் புதிய மேம்பட்ட தொழில்நுட்பங்கள் மற்றும் பயன்பாடுகளை உருவாக்க வைப்பதுதான் இந்த கூட்டமைப்பின் முக்கிய நோக்கம். இதன் மூலம் தொழில்துறை ஆதரவாளர்கள், கல்வி நிறுவனங்கள் மற்றும் அரசு ஆகியவற்றின் பங்களிப்புடன் கூட்டு ஆராய்ச்சி மேற்கொள்ளப்படும்.
அனைத்து தரப்பினர் , அரசு கொள்கை திட்ட வகுப்பாளர்கள் மற்றும் ஆராய்ச்சி நிறுவனங்களுடன் சிறந்த நடைமுறைகள், பேச்சுவார்த்தையை இந்த கூட்டமைப்பு ஊக்குவிக்கும். இது மெய்நிகர், அதிகரிக்கப்பட்ட மற்றும் கலப்பு நடைமுறையில் ஆர்வமுள்ள தொழிற்துறை, கல்வி நிறுவனங்கள், நுகர்வோர்கள் மற்றும் கொள்கை வகுப்பாளர்களுக்கு ஒரு ஆதாரமாக மாற திட்டமிட்டுள்ளது.
இந்த கூட்டமைப்பில் சென்னை ஐஐடி முக்கிய பங்காற்றுவதை சுட்டிக் காட்டிய ‘கேவ்’ அமைப்பின் ஒருங்கிணைப்பாளர் சென்னை ஐஐடியின் அப்ளைட் மெக்கானிக்ஸ் துறை பேராசிரியர் எம்.மணிவண்ணன் கூறுகையில், ‘‘ நீட்டிக்கப்பட்ட நடைமுறை  மற்றும் தொழில்நுட்ப பயன்பாட்டில் புத்தாக்கங்களுக்கு சென்னை ஐஐடி போன்ற வலுவான ஆராய்ச்சி குழு தேவைப்படுகிறது. கல்விநிறுவனத்தால் தொடங்கப்பட்ட கூட்டமைப்பாக, இது புத்தாக்கத்துக்கு முன்னுரிமை அளிக்கிறது, ஒவ்வொரு உறுப்பினருக்கும் அதிக வசதிகள் உள்ளது மற்றும் அனைவரும் ஒன்றாக, பரந்த பார்வையாளர்களை சென்றடைய முடியும் மற்றும் மிகப் பெரிய பணிகளையும் சாதிக்க முடியும்’’ என்றார். .
‘கேவ்’ அமைப்பு இந்தியாவுக்கு எவ்வாறு பயனளிக்கும் என்பது பற்றி விவரித்த பேராசிரியர் மணிவண்ணன் கூறுகையில், ‘‘மேக் இன் இந்தியா யுகத்தில், நீட்டிக்கப்பட்ட நடைமுறை மற்றும் தொழில்நுட்ப பயன்பாட்டுக்கான இந்திய கூட்டமைப்பு, மிக பெரியவற்றை கண்டறிய முக்கியமானது’’ என்றார்.
புகழ்பெற்ற நிறுவனத்தை உருவாக்கும் திட்டத்தின் கீழ் சென்னை ஐஐடியில், மெய்நிகர் நடைமுறை மற்றும் தொழில்நுட்ப பயன்பாடுக்கான சீர்மிகு மையத்தால் சமீபத்தில் நடத்தப்பட்ட இணையகருத்தரங்கில், ‘கேவ்’ கூட்டமைப்பை தமிழக அரசின் தொழில்நுட்பத்துறை முதன்மை செயலாளர் டாக்டர் நீரஜ் மிட்டல் தொடங்கி வைத்தார்.
இதன் துவக்க நிகழ்ச்சியில் உரையாற்றிய டாக்டர் நீரஜ் மிட்டல் கூறுகையில், ‘‘ அனுபவத்தை பொதுவானதாக மாற்ற, இந்தியா போன்ற நாட்டுக்கு, இதுபோன்ற கூட்டமைப்பு மிகவும் அவசியம் என்றார். சீர்மிகு மையத்தை நிதி ஆயோக் அமைப்பின் அடல் புத்தாக்க திட்ட இயக்குனர் டாக்டர் சிந்தன் வைஷ்ணவ் தொடங்கி வைத்தார். இந்தியாவின் திட்டங்களை நிறைவேற்றுவதற்கு மெய்நிகர் நடை முறை / அதிகரிக்கப்பட்ட நடைமுறை ஆகியவற்றில் பல்வேறு முயற்சிகளை கொண்டு வர இந்த மையம் முக்கியமானதாக இருக்கும். இந்திய இளைஞர்களின் திறனை வளர்த்தல், குறிப்பாக எதிர்கால தூண்களாக விளங்கும் குழந்தைகள் உள்ளூர் மொழிகளில் சிறப்பாக கற்பதற்கு இந்த மையம் எப்படி உதவியாக இருக்கும் என்பதை அவர் வலியுறுத்தினார்.
பிரதமர் அலுவலகம்
ஐரோப்பிய கவுன்சில் தலைவர் மற்றும் ஐரோப்பிய ஆணைய தலைவருடன் பிரதமர் சந்திப்பு
பிரதமர் திரு. நரேந்திர மோடி இன்று  புதுதில்லியில் நடைபெற்ற ஜி 20 உச்சிமாநாட்டின் போது ஐரோப்பிய கவுன்சிலின் தலைவர் திரு சார்லஸ் மைக்கேல் மற்றும் ஐரோப்பிய ஆணையத்தின் தலைவர் திரு உர்சுலா வான் டெர் லெயன் ஆகியோரை சந்தித்தார்.
இந்தியாவின் தலைமைத்துவத்தில் நடைபெற்ற ஜி 20 மாநாட்டின் வெற்றிக்காக இருவரும் பிரதமருக்கு வாழ்த்து தெரிவித்தனர்.
அடுத்து நடைபெறவுள்ள இந்தியா - ஐரோப்பிய யூனியன் உச்சிமாநாடு, தடையற்ற வர்த்தக ஒப்பந்த பேச்சுவார்த்தைகள், பருவநிலை மாற்றம், சுற்றுச் சூழலுக்கு ஏற்ற வாழ்க்கை முறை இயக்கம், டிஜிட்டல் தொழில்நுட்பம், வர்த்தக மற்றும் தொழில்நுட்ப கவுன்சில்  உள்ளிட்ட பல்வேறு அம்சங்களில் இந்தியா – ஐரோப்பிய யூனியன் இடையே உள்ள ஒத்தழைப்பு குறித்து அப்போது அவர்கள் விவாதித்தனர்.
09-09- 2023 அன்று அறிமுகம் செய்யப்பட்ட இந்தியா - மத்திய கிழக்கு - ஐரோப்பா பொருளாதார வழித்தடம் குறித்தும் அவர்கள் விவாதித்தனர். இந்த வழித்தடத்தை விரைந்து செயல்பாட்டுக்குக் கொண்டுவருவது என்று அவர்கள் ஒப்புக் கொண்டனர். இந்த வழித்தடத்தின் கீழ் சூரிய சக்தித் திட்டங்களுக்கான சாத்தியக்கூறுகளையும் பிரதமர் திரு நரேந்திர மோடி எடுத்துரைத்தார்.
பிரதமர் அலுவலகம்
உ.பி.யின் குஷிநகர் விபத்தில் உயிரிழந்தவர்களுக்கு பிரதமர் இரங்கல்
உ.பி.யின் குஷிநகர் விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். உள்ளூர் நிர்வாகம் இயன்ற அனைத்து உதவிகளையும் வழங்குவதில் ஈடுபடுத்தப்பட்டுள்ளதாக பிரதமர் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது ;
"உத்தரபிரதேச மாநிலம் குஷிநகரில் நடந்த விபத்து இதயத்தை உலுக்குகிறது. இதில் உயிரிழந்தவர்களின் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய வாழ்த்துகிறேன். உள்ளூர் நிர்வாகம் இயன்ற அனைத்து உதவிகளையும் வழங்குவதில் ஈடுபடுத்தப்பட்டுள்ளது."
குறு சிறு மற்றும் நடுத்தர தொழில் துறை அமைச்சகம்
குறைந்தபட்ச ஆதரவு விலை குறைக்கப்படும் என வெளியான செய்திக்கு திரு. நிதின் கட்கரி மறுப்பு.
உணவு தானியங்களுக்கான குறைந்தபட்ச ஆதரவு விலை குறைக்கப்பட வாய்ப்புள்ளது என தாம் கூறியதாக சில ஊடகங்களில் வெளியான செய்தியை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி திட்டவட்டமாக மறுத்துள்ளார். இத்தகைய செய்திகள் தவறானவை மட்டுமல்லாமல் விஷமத்தனமானவை என்றும் அவர் கூறியுள்ளார். இது தொடர்பாக திரு.கட்கரி வெளியிட்டுள்ள அறிக்கையில், தாம் எப்போதும், நெல், கோதுமை, கரும்பு போன்ற பயிர்களுக்கு மாற்றுப் பயிர்களைப் பயிரிடுவது உள்ளிட்ட விவசாயிகள் வருமானத்தை அதிகரிக்கும் பல்வேறு வழிவகைகளைக் கண்டறிய வேண்டும் என்று உறுதியாக இருப்பதுடன், அதற்காக வலியுறுத்தியும் வந்துள்ளதாகக் குறிப்பிட்டுள்ளார். குறைந்தபட்ச ஆதரவு விலை அறிவிக்கப்பட்ட போது, தாம் உடனிருந்ததாகவும், எனவே, அதைக் குறைக்க வேண்டும் என தாம் கூறும் பேச்சுக்கே இடமில்லை என்றும் அமைச்சர் உறுதிபடத் தெரிவித்துள்ளார்.
விவசாயிகளுக்கு சிறப்பான வருமானத்தை அளிக்க வேண்டும் என்பது எப்போதும் மத்திய அரசின் முன்னுரிமையாக இருந்துள்ளது என்று கூறியுள்ள அவர், அதே உணர்வுடன் தான் குறைந்தபட்ச ஆதரவு விலை உயர்த்தப்பட்டது என்று தெரிவித்துள்ளார். விவசாயிகளுக்கு நல்ல விலை கிடைக்க, பயிர் சாகுபடி முறையை மாற்றும் வாய்ப்புகளைக் கண்டறிவது அவசியம் என அவர் மேலும் கூறியுள்ளார். எடுத்துக்காட்டாக, இந்தியா சமையல் எண்ணெய் இறக்குமதிக்காக ரூ. 90,000 கோடி செலவிட்டு வருவதாகவும், அதனால், எண்ணெய் வித்துக்கள் சாகுபடி செய்தால், பிரகாசமான முன்னேற்றம் உள்ளது என்றும் அவர் கூறியுள்ளார். இதேபோல, அரிசி, கோதுமை, சோளம் ஆகியவற்றிலிருந்து எத்தனால் தயாரிப்பது, விவசாயிகளுக்கு அதிக ஆதாயம் வழங்குவதுடன், இறக்குமதி செலவையும் வெகுவாகக் குறைக்கும் என்று அவர் தெரிவித்துள்ளார். இது தவிர, இத்தகைய உயிரி எரிபொருள்கள் சுற்றுச்சூழலுக்கு ஏற்றவை என்று திரு.கட்கரி சுட்டிக்காட்டியுள்ளார்.
(Visitor Counter : 205
தொழிலாளர் மற்றும் வேலைவாய்ப்பு அமைச்சகம்
தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 நவம்பர் 13 அன்று புதுப்பிக்கப்பட்டது.
பயன்
இத்தகைய ஒத்துழைப்பு தற்போது வரை நவீன பயிற்சித் தொழில்நுட்பங்களை ஏற்றுக்கொள்ள உதவியாக இருந்து வருகிறது. மேலும், பொருளாதார செயல்பாட்டின் பல்வேறு துறைகளில் தொழில் சார்ந்த பாதுகாப்பு மற்றும் சுகாதார அம்சங்களுக்கும் பயன்படுகிறது.
PIB Headquarters
பிஎஸ்என்எல் நிறுவனத்தை இந்தியாவின் முதன்மை தொலைத் தொடர்பு நிறுவனமாக மாற்றுவதே அரசின் இலக்கு: ரவிசங்கர் பிரசாத் பேட்டி
பொதுத்துறை தொலைத் தொடர்பு நிறுவனமான பிஎஸ்என்எல் நிறுவனத்தை, இந்தியாவின் முதன்மை தொலைத் தொடர்பு நிறுவனமாக மேம்படுத்துவதே மத்திய அரசின் இலக்கு என, மத்திய தொலைத் தொடர்பு மற்றும் தகவல் தொழில்நுட்பத் துறை அமைச்சர் திரு ரவிசங்கர் பிரசாத் தெரிவித்துள்ளார்.
சென்னையில் இன்று நடைபெற்ற நிகழ்ச்சியில், சென்னை – அந்தமான் & நிகோபர் தீவுகள் இடையே கண்ணாடி இழை கம்பிவடம்  பதிக்கும் பணியை தொடங்கி வைத்தபின் செய்தியாளர்களிடம் பேசிய அவர், தீவுப் பகுதியான அந்தமான் & நிகோபரில் அதிவேக இணைய தள இணைப்பு வழங்கும் வகையில், சென்னையில் இருந்து ஆழ்கடல் கம்பிவடம் பதிக்கப்படுகிறது என்றார். ரூ.1,224 கோடி செலவிலான இந்த திட்டத்தின்மூலம், அந்தமான் & நிகோபரில் உள்ள போர்ட் பிளேயர் மற்றும் லிட்டில் அந்தமான், கார் நிகோபர், ஹேவ்லாக் உள்ளிட்ட 7 தீவுகள் இணைக்கப்படும் என்றும் தெரிவித்தார். மொத்தம் 2,250 கிலோமீட்டர் தொலைவுக்கு கடலுக்கு அடியில் கேபிள் பதிக்கப்படவிருப்பதாகவும், இந்த பணிகள் வரும் மே மாதத்திற்குள் நிறைவடையும் என்றும், அதன் பிறகு, அந்தமானில் தற்போது இருப்பதை விட 100 மடங்கு அளவிற்கு திறன் அதிகரிக்கும் என்றும் தெரிவித்தார்.
மேலும், அந்தமான் நிகோபர் தீவுகளில் சுற்றுலா சார்ந்த பொருளாதார நடவடிக்கைகள் அதிகரிப்பதன் மூலம், அப்பகுதியின் சமூக பொருளாதார மேம்பாட்டிற்கும் இத்திட்டம் உதவிகரமாக இருக்கும் என்று குறிப்பிட்டார். இதேபோன்று, கொச்சியிலிருந்து லட்சத்தீவுகளுக்கு ஆயிரம் கோடி ரூபாய் செலவில் கண்ணாடி இழை கேபிள் பதிக்கும் திட்டம் மேற்கொள்ளப்படும் என்றும் அமைச்சர் ரவிசங்கர் பிரசாத் தெரிவித்தார்.
பிஎஸ்என்எல் நிறுவனம்தான், சென்னையில் ஏற்பட்ட பெருமழை –வெள்ளம், கஷ்மீர் பனிப்பொழிவு, நேபாள நிலநடுக்கம் போன்ற இயற்கை பேரிடர் காலங்களிலும் மக்களுக்கு தடையற்ற தொலைத் தொடர்பு சேவைகளை வழங்கியதாக அமைச்சர் குறிப்பிட்டார். பிஎஸ்என்எல் நிறுவனத்தில் பணியாற்றும் 78,000 ஊழியர்கள் மற்றும் எம்டிஎன்எல் நிறுவனத்தில் பணியாற்றும் 15,000 ஊழியர்களுக்கு தேவையான நிதிஆதாரங்கள் வழங்கப்பட்டிருப்பதாகவும் அவர் கூறினார். பிரான்ஸ் மற்றும் இத்தாலி நாடுகளின் மொத்த மக்கள் தொகை அளவுக்கு இந்தியாவில் செல்போன் பயன்படுத்துவோர் எண்ணிக்கை உள்ளது என்றும் அவர் குறிப்பிட்டார்.
உலகிலேயே இரண்டாவது அதிகளவு செல்போன் உற்பத்தி செய்யும் நாடாக இந்தியா உள்ளது என்றும், இதன்மூலம் நேரடியாகவும், மறைமுகமாகவும் சுமார் 6.5 லட்சம் பேருக்கு வேலை வாய்ப்பு கிடைத்துள்ளது என்றும் ரவிசங்கர் பிரசாத் தெரிவித்தார். யுபிஐ போன்ற டிஜிட்டல் பரிவர்த்தனைகள் மூலம் சுமார் 8 லட்சம் கோடி ரூபாய் பரிமாற்றம் செய்யப்பட்டிருப்பதாகவும், இதன்காரணமாக, ஒருலட்சத்து 4 ஆயிரம் கோடி ரூபாய் செலவு மிச்சமாகி இருப்பதாகவும் அவர் குறிப்பிட்டார்.
ஆதார், ஜிஎஸ்டிஎண் போன்றவற்றிற்கான செயலிகளை இந்திய விஞ்ஞானிகளே வடிவமைத்ததை சுட்டிக்காட்டிய மத்திய அமைச்சர், இந்தியாவின் மொத்த உள்நாட்டு உற்பத்தியில் ஒரு டிரில்லியன் டாலர் அளவுக்கு டிஜிட்டல் பரிவர்த்தனைகள் நடைபெறுவதாகவும் தெரிவித்தார். இந்தியா உலகின் மாபெரும் டிஜிட்டல் சந்தையாக உருவெடுத்துள்ளது என்றும் திரு ரவிசங்கர் பிரசாத் தெரிவித்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
8-வது சர்வதேச யோகா தினத்திற்கான கவுண்ட் டவுன்: 75 இடங்களில் யோகா பயிற்சி மற்றும் செய்முறை நிகழ்ச்சிகள்
சர்வதேச யோகா தினம் ஜூன் 21-ஆம் தேதி கொண்டாடப்பட உள்ள நிலையில், அதன் கவுண்ட் டவுன்னாக, பொதுவான யோகா நெறிமுறைகள் பற்றிய நிகழ்ச்சியை மத்திய பெட்ரோலியம் மற்றும் இயற்கை எரிவாயு அமைச்சகமும், வீட்டு வசதி மற்றும் நகர்ப்புற விவகாரங்கள் அமைச்சகமும் இன்று நடத்தின. வெளிநாடுகள் உட்பட மொத்தம் 75 இடங்களில் இரண்டு அமைச்சகங்களும் நிகழ்ச்சிகளுக்கு ஏற்பாடு செய்திருந்தன. இரண்டு அமைச்சகங்களின் செயலாளர்கள் மற்றும் அதிகாரிகள் யோகா நிகழ்ச்சிகளில் பங்கேற்றனர். பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறைகளின் மத்திய அமைச்சர் திரு ஹர்தீப் சிங் புரி புதுதில்லியில் இருந்தும், பெட்ரோலியம் மற்றும் இயற்கை எரிவாயு துறையின் இணை அமைச்சர் திரு ரமேஷ்வர் தெளி ஆசியாவின் முதல் மற்றும் உலகின் பழமைவாய்ந்த திக்பாய் எண்ணெய் சுத்திகரிப்பு ஆலயத்திலிருந்தும் காணொலி வாயிலாக நிகழ்ச்சியில் பங்கேற்றனர்.
புதுதில்லியின் நிர்மான் பவனில் நடைபெற்ற யோகா பயிற்சி மற்றும் செய்முறை நிகழ்ச்சிக்கு வீட்டு வசதி மற்றும் நகர்ப்புற விவகாரங்கள் அமைச்சகத்தின் செயலாளர் திரு மனோஜ் ஜோஷி தலைமை வகித்தார். புதுதில்லியில் நடைபெற்ற பிரதான யோகா நிகழ்ச்சியில் பெட்ரோலியம் மற்றும் இயற்கை எரிவாயு செயலாளர் திரு பங்கஜ் ஜெயின், அமைச்சகம் மற்றும் எண்ணெய் நிறுவனங்களின் அதிகாரிகள் கலந்து கொண்டனர்.
அமைச்சர் திரு ஹர்தீப் சிங் புரி வெளியிட்ட செய்தி நிகழ்ச்சியின்போது ஒளிபரப்பப்பட்டது. அதில், சர்வதேச யோகா தினத்தின் கவுண்ட் டவுன்னாக இரண்டு அமைச்சகங்களும் இன்று பங்கேற்ற நிகழ்ச்சிக்கு ஏற்பாடு செய்திருந்த ஆயுஷ் அமைச்சகத்தின் முன்முயற்சியை அவர் பாராட்டினார். யோகா என்பது தசை செயல்பாடுகளின் கலவையை உள்ளடக்கிய உடல்- மன உடற்பயிற்சியின் ஒரு வடிவமாகும் என்றும், ஆன்மா, சுவாசம் மற்றும் ஆற்றல் ஆகியவற்றில் நேரடியாக கவனம் செலுத்துகிறது என்றும் அவர் தெரிவித்தார்.
மூன்றாயிரம் ஆண்டுகள் பழமை வாய்ந்த யோகாவை முழுமையான அணுகுமுறையாக மேற்கத்திய நாடுகளும் தற்போது அங்கீகரித்து வருவதாக அமைச்சர் குறிப்பிட்டார். ஒரே சீராக, உலகம் முழுவதும் யோகா தற்போது அங்கீகரிக்கப்படுவதுடன், மாற்று மருத்துவமுறையாகவும் ஆவணப்படுத்தப்பட்டுள்ளதாக அவர் மேலும் தெரிவித்தார்.
ஒவ்வொரு ஆண்டும் ஜூன் 21-ஆம் தேதி சர்வதேச யோகா தினத்தை ஆயுஷ் அமைச்சகம் கொண்டாடி வருகிறது. இந்த வருடம் விடுதலையின் அமிர்த மகோத்சவத்தைக் குறிக்கும் வகையில் 100 வெவ்வேறு நிறுவனங்களின் பங்களிப்போடு 100 நாள் கவுண்ட் டவுன் நிகழ்ச்சிகளை மார்ச் 13-ஆம் தேதி ஆயுஷ் அமைச்சகம் தொடங்கியது. இதன்படி, பொதுவான யோகா நெறிமுறைகளை அடிப்படையாகக் கொண்டு யோகா நிகழ்ச்சிகளுக்கு ஏற்பாடு செய்யுமாறு ஒவ்வொரு அமைச்சகத்திற்கும் குறிப்பிட்ட நாட்களை ஆயுஷ் அமைச்சகம் ஒதுக்கியுள்ளது. அந்த அடிப்படையிலேயே இன்றைய நிகழ்ச்சிகள் நடைபெற்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1822258
சுகாதாரம் மற்றும் குடும்ப நலத்துறை அமைச்சகம்
மாநிலங்களின் கையிருப்பில் 1.63 கோடி கொவிட் தடுப்பூசிகள்
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 22,96,95,199 டோஸ் தடுப்பூசி  பயன்படுத்தப்பட்டுள்ளது.
சுமார் 1.63 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724878
-----
(Visitor Counter : 159
உள்துறை அமைச்சகம்
2020 சர்வதேச யோகா தினத்தை முன்னிட்டு மத்திய உள்துறை அமைச்சர் திரு. அமித்ஷா மக்களுக்கு வாழ்த்து தெரிவித்தார்.
யோகா என்பது உடலை கட்டுகோப்பாக வைப்பதற்கான ஒரு வழி மட்டுமல்ல, உடலுக்கும், மனதுக்கும், வேலைக்கும், சிந்தனைக்கும் மற்றும் இயற்கையுக்கும், மனிதனுக்கும் இடையில் சமநிலையைப் பராமரிக்கும் ஒரு பாலமாகவும் அது செயல்படுகிறது – அமித்ஷா.
பிரதமர் நரேந்திர மோடி - அமித் ஷாவின் அயராத முயற்சியால் யோகா உலகளாவிய அங்கீகாரத்தைப் பெற்றுள்ளது.
இன்று சர்வதேச யோகா தினத்தை முன்னிட்டு மத்திய உள்துறை அமைச்சர் திரு அமித்ஷா மக்களுக்கு வாழ்த்து தெரிவித்தார்.
திரு. அமித் ஷா தனது வாழ்த்துச் செய்தியில், ‘யோகா என்பது உடலை ஆரோக்கியமாக வைத்திருப்பதற்கான ஒரு வழியாகும். மேலும் உடலுக்கும், மனதுக்கும், வேலைக்கும், சிந்தனைக்கும் மற்றும் இயற்கையுக்கும், மனிதனுக்கும் இடையில் சமநிலையைப் பராமரிப்பதில் ஒரு பாலம் போல அது செயல்படுகிறது என தெரிவித்தார்.
மத்திய உள்துறை அமைச்சர் மேலும் கூறுகையில், ‘யோகா என்பது மனித குலம் முழுமைக்குமான இந்தியாவின் தனித்துவமான பரிசாகும். உலகம் இப்போது யோகாவை ஏற்றுக்கொண்டது, பிரதமர் திரு. நரேந்திர மோடியின் அயராத முயற்சியால் அது உலகளாவிய அங்கீகாரத்தைப் பெற்றது என்று தெரிவித்தார். ’
தனது வாழ்த்துரையின் முடிவில் திரு. அமித்ஷா, இந்த சந்தர்ப்பத்தில் யோகாவை தங்களின் அன்றாட வாழ்க்கையின் ஒரு பகுதியாக மாற்றுமாறு மக்களைக் கேட்டுக்கொண்டார்.
நித்தி ஆயோக்
நித்தி ஆயோக்கின் அடல் புதுமை இயக்கம் மற்றும் ஐ.பி.எம் இந்தியா இணைந்து அறிவித்துள்ள மாணவர்கள் பயிற்சித் திட்டம்
நித்தி ஆயோக்கும், ஐ.பி.எம்-மும் இணைந்து அடல் புதுமை இயக்கத்தில் தெரிவு செய்யப்பட்ட மாணவர்களுக்கு பயிற்சி அளிக்கும் திட்டத்தை இன்று அறிவித்தது. இந்தப் பயிற்சியில் 38 மாணவர்கள் இரண்டு வார காலத்திற்கு உதவித் தொகையோடு பயிற்சி பெறுவார்கள்.
நாடு முழுவதும் உள்ள அடல் இணைப்பு ஆய்வகத்தில் பணிபுரியும் ஆசிரியர்களில் 14 பேர் தெரிவு செய்யப்பட்டு இந்தப் பயிற்சியில் கலந்துகொண்டு புதிய யோசனைகளையும், புதுமைகளையும் கண்டுபிடிப்பதில் மாணவர்களுக்கு உதவுவார்கள். செயற்கை நுண்ணறிவு, கணினி குற்றத் தடுப்புப் பாதுகாப்பு, இணையதளம் உள்ளிட்ட பல விஷயங்களில் பயிற்சி பெறும் மாணவர்களின் திறன்கள் மேம்படுத்தப்படும். புதிய தொழில்நுட்பங்களில் அவர்களுக்கு பயிற்சிகள் அளிப்பதோடு, பணியிடங்களில் தேவைப்படும் முக்கியமான திறன்கள் குறித்தும் பயிற்சி அளிக்கப்படும்.
பயிற்சிக்கு தேர்ந்தெடுக்கப்பட்ட ஆசிரியர்களை புதுமைகளை அளிக்கும் பயிற்சியாளர்களாக மாற்றும் வகையில், ஐ.பி.எம். பயிற்சியாளர்கள் அவர்களுக்கு பயிற்சி அளிப்பார்கள்.
இரண்டு வார கால பயிற்சியில் மாணவர்கள் ஒரு நிறுவன சுற்றுச்சூழல் அனுபவத்தை பெறுவதோடு, புதிய தொழில்நுட்பங்கள் பற்றியும் தெரிந்துகொள்வார்கள்.
எஃகுத்துறை அமைச்சகம்
எஃகு தொகுப்புக்கள்
நாட்டில் எஃகு தொகுப்பு மேம்பாட்டுக்கு வரைவு திட்ட கொள்கை ஒன்றை மத்திய எஃகு துறை அமைச்சகம் தயாரித்துள்ளது. தற்போதைய எஃகுத் தொகுப்புகளை விரிவாக்குவதோடு, பசுமை எஃகு தொகுப்புகளை உருவாக்குவதுதான் இந்த வரைவு திட்டக் கொள்கையின் நோக்கம். இந்த எஃகு தொகுப்புகள் நாட்டை தற்சார்பாக மாற்றுவதோடு, எஃகு மற்றும் மூலதனப் பொருட்களின் மதிப்பை அதிகரித்து, சட்டீஸ்கர், ஜார்கண்ட், மேற்குவங்கம், ஒடிசா மற்றும் ஆந்திராவில் எஃகு அமைச்சகத்தின் பூர்வோதையா திட்டத்தின் கீழ் வேலைவாய்ப்பையும் அதிகரிக்கும்.
மக்களவையில் எழுத்துபூர்வமாக அளித்த பதிலில் இத்தகவலை மத்திய எஃகு அமைச்சர் திரு.தர்மேந்திர பிரதான் தெரிவித்தார்.
இதைப் பற்றி மேலும் தெரிந்துகொள்ள இந்த இணைப்பை பார்க்கவும்:
https://pib.gov.in/PressReleasePage.aspx?PRID=1654013
சுகாதாரம் மற்றும் குடும்ப நலத்துறை அமைச்சகம்
புகையிலைப் பொருட்களின் மேல் அட்டையில் புதிய சுகாதார எச்சரிக்கை
சிகரெட் மற்றும் இதர புகையிலைப் பொருட்கள்  விதிமுறைகள் 2008-ல் திருத்தங்கள் மேற்கொள்வதன் வாயிலாக அனைத்து வகையான புகையிலை பொருட்கள் மீது இடம்பெற வேண்டிய புதுவகையான சுகாதார எச்சரிக்கைகளை, மத்திய அரசின் சுகாதாரம் மற்றும் குடும்பநலத்துறை வெளியிட்டுள்ளது. இந்தத் திருத்த விதிமுறைகள் 01 டிசம்பர் 2022 முதல் நடைமுறைக்கு வரும்.
இதன்படி, ‘புகையிலை பயன்பாடு வலி மிகுந்த உயிரிழப்பை ஏற்படுத்தும்’ என்ற வாசகத்துடன் கூடிய படம்–1, அது நடைமுறைக்கு வரும் 01 டிசம்பர் 2022 முதல் 12 மாதங்களுக்கு செல்லத்தக்கதாகும்.
படம் – 1-ல் இடம்பெறும் சுகாதார எச்சரிக்கை முடிவடையும் நாளில் இருந்து ‘புகையிலை பயன்படுத்துவோர் சிறுவயதிலேயே உயிரிழக்க நேரிடும்’ என்ற வாசகத்துடன் கூடிய படம்-2 நடைமுறைக்கு வரும். இந்த விதிமுறைகள் மொத்தம் 19 மொழிகளில் www.mohfw.gov.in மற்றும் ntcp.nhp.gov.in வலைதளங்களில் இடம்பெற்றுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846046
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலை உறுதி திட்டத்தின் கீழ் 8,86,33,305 வேலைகள் கொடுக்கப்பட்டன: மத்திய அமைச்சர் திரு.நரேந்திர சிங் தோமர் தகவல்
மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு. நரேந்திர சிங் தோமர் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
மகாத்மா காந்தி தேசிய ஊரக வேலை உறுதி திட்டத்தின் கீழ், ஊரக பகுதிகளில் உள்ள ஒவ்வொருவருக்கும், ஒவ்வொரு நிதியாண்டிலும் குறைந்தது 100 வேலை நாட்களுக்கான ஊதியம் வழங்கப்பட வேண்டும்.
இத்திட்டத்தில், கடந்த மார்ச் முதல் செப்டம்பர் 17ம் தேதி வரை, 8,88,42,531 வேலைகள் கோரப்பட்டன. 8,86,33,305 வேலைகள் வழங்கப்பட்டன. இதன் அளவு 99.8%. 7,47,01,130 வேலைகள் உருவாக்கப்பட்டன. இதன் அளவு 84%.
பண்ணை மற்றும் பண்ணை சாரா தொழில்கள் மூலம் கிராமங்களில் வேலை வாய்ப்பு மற்றும் வாழ்வாதார திட்டங்களை விரிவுபடுத்துவதில் மாநில அரசுகளுக்கு மத்திய அரசு உதவி வருகிறது. மத்திய ஊரக மேம்பாடு அமைச்சகத்தின் கீழ், தீன்தயாள் அந்தியோதயா திட்டத்தின் தேசிய ஊரக வாழ்வாதார திட்டம் மற்றும் மகாத்மா காந்தி தேசிய ஊரக வேலை உறுதி திட்டம் ஆகியவை நேரடி வாழ்வாதாரம் மற்றும் வேலை வாய்ப்புகளை உருவாக்குகின்றன.
மகிளா கிசான் சாசக்திகரன் பரியோஜனா திட்டத்தில் 2,39,820 பேர் வேளாண் சூழலியல் நடைமுறைகள்  மற்றும் நிலையான கால்நடை நடைமுறைகள் ஆகியவற்றில் பயிற்சி பெற்றுள்ளனர்.
மகாத்மா காந்தி தேசிய ஊரக வேலை உறுதி திட்டத்துடன் ஒருங்கிணைக்கப்பட்ட பண்ணை வாழ்வாதார திட்டத்தின் கீழ் 12,522 பெண்கள் பயனடைகின்றனர்.
(Visitor Counter : 127
தகவல் மற்றும் ஒலிபரப்பு அமைச்சகம்
அசுரன், தேன் உட்பட 51-வது இந்திய சர்வதேச திரைப்பட விழாவிற்கு தேர்வு செய்யப்பட்ட திரைப்படங்களின் பட்டியல் வெளியீடு
51-வது இந்திய சர்வதேச திரைப்பட விழா, 2020-க்கு தேர்வு செய்யப்பட்ட இந்திய திரைப்படங்களின் பட்டியல் வெளியிடப்பட்டுள்ளது. இவற்றில் தமிழ் திரைப்படங்களான அசுரன் மற்றும் தேன் இடம்பெற்றுள்ளன.
தேர்ந்தெடுக்கப்பட்ட திரைப்படங்கள், 2021 ஜனவரி 16 முதல் 24 வரை கோவாவில் நடக்கவிருக்கும் 51-வது இந்திய சர்வதேச திரைப்பட விழாவில் கலந்து கொள்பவர்களுக்கு பெரிய திரையில் காட்டப்படும்.
183 இந்திய திரைப்படங்களில் இருந்து 23 திரைப்படங்கள் தேர்ந்தெடுக்கப்பட்டுள்ளன. இந்தியாவின் பல்வேறு மொழிகளிலிருந்து இந்த திரைப்படங்கள் தேர்ந்தெடுக்கப்பட்டுள்ளன.
தேர்வு குழுவின் தலைவராக புகழ்பெற்ற திரைப்பட இயக்குநர், எழுத்தாளர் மற்றும் தயாரிப்பாளர் திரு ஜான் மேத்யூ மட்தான் இருந்தார். உறுப்பினர்களாக திரைப்பட துறையை சேர்ந்த 12 பேர் இடம் பெற்றிருந்தனர். இவர்களில் நடன இயக்குனர் திருமதி கலாவும் ஒருவர்.
இந்தியன் பனோரமா பிரிவில் இத்திரைப்படங்கள் திரையிடப்படும். இவற்றில் முதல் படமாக துஷார் ஹிராநந்தினி இயக்கிய சாந்த் கீ ஆங்க் என்னும் இந்தி திரைப்படம் இருக்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1681946
குடியரசுத் தலைவர் செயலகம்
குடியரசுத்தலைவர், ஆகஸ்ட் 31 முதல் செப்டம்பர் 1 வரை சத்தீஸ்கரில் பயணம்
குடியரசுத்தலைவர் திருமதி திரௌபதி முர்மு ஆகஸ்ட் 31 முதல் செப்டம்பர் 1, 2023 வரை சத்தீஸ்கரில் பயணம் மேற்கொள்கிறார்.
ஆகஸ்ட் 31, 2023 அன்று, ராய்ப்பூரில் மாநில அளவில் நடைபெறும் பிரம்ம குமாரிகளின் "நேர்மறையான மாற்றத்தின் ஆண்டு" என்ற கருப்பொருள் மாநாட்டின் தொடக்க விழாவில் குடியரசுத்தலைவர் கலந்து கொள்கிறார்.
செப்டம்பர் 1, 2023 அன்று , பிலாஸ்பூரில் உள்ள குரு காசிதாஸ் பல்கலைக்கழகத்தின் 10-வது பட்டமளிப்பு விழாவில் குடியரசுத்தலைவர் கலந்து கொள்கிறார். அதே நாளில், ராய்ப்பூரில் உள்ள ஆளுநர் மாளிகையில் சத்தீஸ்கரின் குறிப்பாக பாதிக்கப்படும் பழங்குடியினர் குழு உறுப்பினர்களுடனும் அவர் கலந்துரையாடுகிறார்.
-----
ANU/AD/IR/KPG
(Visitor Counter : 58
ரெயில்வே அமைச்சகம்
ரயில்வே பாதுகாப்புப் படை பணியாளர்கள் மூவருக்கு குடியரசுத் தலைவர், ஜீவன் ரக்ஷா பதக்கங்களை வழங்கி கௌரவித்தார்
கீழ்க்கண்ட ரயில்வே பாதுகாப்புப் படை பணியாளர்கள் மூவருக்கு மாண்புமிகு குடியரசுத் தலைவர், ஜீவன் ரக்ஷா பதக்கங்களை வழங்கி கௌரவித்தார். பெயர் மற்றும் பதக்க விவரம் வருமாறு:
1. சர்வோத்ததம் ஜீவன் ரக்ஷா பதக்கம்  - காலஞ்சென்ற திரு ஜக்பீர் சிங், காவலர்/ வடக்கு ரயில்வே 2. உத்தம் ஜீவன் ரக்ஷா பதக்கம் - திரு சிவ்சரன் சிங்,
காவலர்/ மேற்கு ரயில்வே 3. உத்தம் ஜீவன் ரக்ஷா பதக்கம் - திரு முகேஷ் குமார் மீனா, தலைமைக் காவலர்/ வட மேற்கு ரயில்வே
இது குறித்த மேலும் விவரங்களுக்கு https://pib.gov.in/PressReleasePage.aspx?PRID=1650640 என்ற வலை தளத்தைப் பார்க்கவும்
-------
(Visitor Counter : 91
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொவிட்-19 மேலாண்மை மற்றும் கட்டுப்படுத்துதலில் சூரத் பொலிவுறு நகரம் முக்கிய தகவல் தொழில்நுட்ப முன்முயற்சிகளை மேற்கொண்டுள்ளது.
கோவிட்-19 தொற்றுக்கு எதிரான போராட்டத்தில், சூரத் மாநகராட்சி பல்வேறு தகவல் தொழில்நுட்ப முன்முயற்சிகளை எடுத்துள்ளது. கொவிட்-19 பாதித்த தனிநபர்கள் மற்றும் அவர்களுடன் தொடர்பு கொண்டவர்கள், வெளிநாட்டு மற்றும் வெளிமாநிலப் பயணம் செய்தவர்களை கண்டறியும் வகையில், ‘’எஸ்எம்சி கொவிட்-19 டிராக்கர்’’ என்ற பெயரில் கைபேசிச் செயலி, வலைத்தளம் உள்பட எஸ்எம்சி  கொவிட்-19 டிராக்கர் முறையை சூரத் மாநகராட்சி உருவாக்கியுள்ளது. எஸ்எம்சி வலைதளத்தின் மூலம் சுய பிரகடனம், உதவி மைய எண்ணில் தகவல், சர்வதேசப் பயணம் குறித்த இந்திய அரசின் தகவல் போன்ற பல்வேறு ஆதாரங்கள் மூலம் பயணிகளின் தகவல்கள் திரட்டப்படுகின்றன.
எஸ்எம்சி கொவிட்-19 டிராக்கிங் முறை, ஆன்ட்ராய்டு , ஐஓஎஸ் செயலி ஆகியவை 5 நாட்கள் என்ற குறுகிய நாட்களுக்குள் உருவாக்கப்பட்டது. இதுவரை, 3800 தனிநபர்களின் தகவல்கள் இதில் பதிவு செய்யப்பட்டுள்ளன. கைபேசிச் செயலி பயன்படுத்தும் 2800க்கும் மேற்பட்டோர் ஒவ்வொரு மணி நேரத்திற்கு ஒரு முறை தங்களது இருப்பிடங்கள் பற்றிய தகவல்களை அனுப்பி வருகின்றனர். மருத்துவப் பரிசோதனை விவரங்களை தினசரி இரண்டு முறை தாக்கல் செய்து வருகின்றனர்.
(Visitor Counter : 199
தகவல் மற்றும் ஒலிபரப்பு அமைச்சகம்
53வது இந்திய சர்வதேச திரைப்பட விழாவில் பங்களாதேஷ் படமான ‘எ ஹவுஸ் வித் நோ நேம்’ உலக சினிமா பிரிவின் கீழ் திரையிடப்பட்டது
இன்றைய நிலையில் கதைதான் படத்தின் முக்கிய ஹீரோ என்று வங்காள மொழி திரைப்படமான எ ஹவுஸ் வித் நோ நேம்  படத்தின் முன்னணி நடிகையான நுஸ்ரத் ஃபரியா கூறினார். அவர் நடிகை அஃப்சானா மிமி, படத்தின் தயாரிப்பாளர் அபு ஷாஹத் எமோன் ஆகியோருடன், கோவாவில் பத்திரிகை தகவல் அலுவலகம் நடத்திய ‘டேபிள் டாக்ஸ்’ நிகழ்ச்சியில் ஊடகங்கள் மற்றும் பிரதிநிதிகளுடன் உரையாடினார்.
இன்று உலக சினிமா பிரிவின் கீழ் வங்கதேசத்தில் இருந்து எ ஹவுஸ் வித் நோ நேம் திரையிடப்பட்டது.
“நான் கடந்த 7 ஆண்டுகளாக பாடல், நடனம் மற்றும் காதல் கொண்ட வணிகப் படங்களில் நடித்து வருகிறேன், மேலும் எனது தொடர் பணி என்னை எனது குடும்பத்திலிருந்து ஒதுக்கி வைத்தது. தொற்றுநோய்களின் போது, பல ஆண்டுகளுக்குப் பிறகு, நான் என் குடும்பத்துடன் 60 நாட்களைக் கழித்தேன், அபு  எனக்கு படத்தைத் தந்தபோது, அது என் அம்மாவுடனான எனது உறவை எனக்கு நினைவூட்டியது, நான் உடனடியாக இசைவு தெரிவித்தேன். இந்தப் படம் இரண்டு கோவிட் அலைகளுக்கு இடையே எடுக்கப்பட்டது’’ என்று நுஸ்ரத் கூறினார்.
படத்தில் ஃபரியாவின் அம்மாவாக நடித்துள்ள வங்காளதேசத்தைச் சேர்ந்த பழம்பெரும் நடிகை அஃப்சானா மிமி, அந்த வேடம் தனக்கு மிகவும் சவாலானதாக இருந்ததாக கூறினார்.
“நான் வேலை செய்யத் தொடங்கியபோது, என் குடும்பம் பெரிய அளவில் ஆதரவளிக்கவில்லை, அதனால் நான் இங்கு வருவதற்கு என் சொந்தப் போராட்டத்தைச் செய்ய வேண்டியிருந்தது, என் கதாபாத்திரமும் அவளுடைய பயணத்தைக் கொண்டுள்ளது. அவள் ஒரு ஆண் ஆதிக்கத் தொழிலில் வர முயற்சிக்கும்போது, அவளைத் தாங்குவது அவளுடைய ஆர்வம் மட்டுமே. அவர்களின் அனுபவங்கள் வித்தியாசமாக இருந்திருக்கலாம், ஆனால் அவர்களின் ஒட்டுமொத்த பயணம் ஒரே மாதிரியாக இருக்கிறது, மேலும் எனது 7 ஆண்டுகால தொழில்துறையில் நான் ஈர்க்கப்பட்டேன்’’ என நுஸ்ரத் கூறினார்.